เรากับแฟนมีอะไรกันหลังจากประจำเดือนหมด1วัน ตอนแรกไม่ใส่ถุงแต่คิดว่าไม่โอเคเลยดึงออกมาใส่ถุงแบบปกติ ตอนที่ดึงออกมาก็ไม่มีดลือดอะไรติดมานะคะ แต่ตอนที่ใส่ถุงแล้วทำต่อจนเสร็จพอดึงออกมามีเลือดจางๆติดที่ถุงยางอะค่ะ หลังจากนั้นผ่านมาสัปดาห์กว่าๆแฟนบอกใ่าแสบที่อวัยวะเพศ เค้าสงสัยว่าจะติดเชื้อจากตอนที่มีเพศสัมพันธ์กันตอนที่ไม่ใส่ถุงยาง แต่หนูไม่มีอาการอะไรเลยค่ะ ปกติทุกอย่าง สงสัยว่าถ้าแฟนติดเชื้อจากเราเราก็ต้องมีอาการด้วยมั้ยคะ แล้วถ้าติดเชื้อจริงๆคือติดเชื้ออะไรหรอคะคุณ
สวัสดีค่ะ อาการแสบอวัยวะเพศหลังมีเพศสัมพันธ์อาจเกิดจาก-การติดเชื้อรา บริเวณผิวหนังของอวัยวะเพศภายนอก ซึ่งอาจมีอาการเจ็บแสบได้ แต่มักมีอาการคันร่วมด้วย-การแพ้สัมผัส เช่น อาจแพ้ผงซักฟอก หรือน้ำยาที่ใช้ซักกางเกงใน แพ้น้ำยาปรับผ้านุ่ม แพ้ผ้าอนามัย- เริมที่อวัยวะเพศ เป็นโรคติดต่อทางเพศสัมพันธ์ ติดจากเชื้อไวรัส ระยะฟักตัวจะอยู่ที่ 3-7 วันหลังรับเชื้อ โดยเริ่มแรกจะมีลักษณะเป็นตุ่มน้ำใสบริเวณอวัยวะเพศพอแตกออกจะเริ่มแสบ- แผลริมอ่อน หรือซิฟิลิสเทียม เป็นโรคติดต่อทางเพศสัมพันธ์ เกิดจากการติดเชื้อแบคทีเรีย แต่จะเห็นมีแผล ลักษณะแบบแผลเปื่อย มีเนื้อเยื่อเละ ๆ ที่ก้นแผลมีความเป็นไปได้หลายอย่างค่ะ คงต้องตรวจดูด้วยว่ามีผื่นหรือแผลที่อวัยวะเพศหรือไม่ หากเป็นโรคติดต่อทางเพศสัมพันธ์ ก็อาจจะติดกันได้ แต่ไม่ได้แสดงอาการในทุกคนสังเกตอาการถ้าแสบมากขึ้น มีแผลใหญ่ มีลักษณะบวมแดงเหมือนอักเสบ มีไข้สูง ปัสสาวะแสบขัดหรือปนหนอง ควรไปพบแพทย์การดูแลตัวเองเบื้องต้น ไม่ไปจับบ่อยๆเพราะถ้ามือไม่สะอาดอาจทำให้ติดเชื้อแบคทีเรียเพิ่มมาได้ รักษาความสะอาดที่บริเวณอวัยวะเพศ ล้างด้วยน้ำเปล่าธรรมดา ไม่ปล่อยให้อับชื้น หลีกเลี่ยงการมีเพศสัมพันธ์ไปก่อน